Wara disa' xhur barra minn Malta, niġi lura u nsib pajjiz mimli tgerger u meħud mill-kuntratturi li milli jidher se jingħataw kull fejn iridu biex jibnu. Naqra dwar il-Prim Ministru u jgħid li jrid ibiddel lil Malta f'Dubai fil-Mediterran! Ħadni lura għal zmien Alfred Sant bl-Izvizzera fil-Mediterran – għallinqas dan il-pajjiz sabiħ bil-muntanji, bis-siġar u bix-xmajjar; mhux bħal Dubai, ħlief bini u ramel m'għandhomx! Joseph Muscat irnexxielu jbiddel il-Partit Laburista f'wieħed anti-ambjentalista mibni fuq il-libertinaġġ fl-izvilupp u lill-gruppi li jaħsbu li l-ambjent naturali huwa tagħhom biss. Iva, qed nirreferi għall-kaċċaturi u n-nassaba. U naqra aħbar oħra li Konrad Mizzi se jagħti lis- smart meters lil dawk li qabdu u serqu l-art fl-Armier! Mela vera morna l-baħar? Nippremja lil min għamel reat? X'messaġġ qed jipprova jagħti l-Partit Laburista? Ikissru l-liġi u tmorru tajjeb miegħi, mbasta terġgħu ttellgħuni? U ċ-ċittadin li dejjem obda l-liġi? Narmuħ il-baħar? Dan mhux il-Partit Laburista li vvotajt għalih sena u nofs ilu.
Ġejt Lura u sibt Repubblika tal-Banana!